CELEX: 62018CN0433
Language: et
Date: 2018-07-02 00:00:00
Title: Kohtuasi C-433/18: Eelotsusetaotlus, mille on esitanud Korkein oikeus (Soome) 2. juulil 2018 – ML versus OÜ Aktiva Finants

1.10.2018   
            
            
               ET
            
            
               Euroopa Liidu Teataja
            
            
               C 352/18
            
         
      Eelotsusetaotlus, mille on esitanud Korkein oikeus (Soome) 2. juulil 2018 – ML versus OÜ Aktiva Finants
      (Kohtuasi C-433/18)
      (2018/C 352/23)
      Kohtumenetluse keel: soome
      
         Eelotsusetaotluse esitanud kohus
      
      Korkein oikeus
      
         Põhikohtuasja pooled
      
      
         Apellatsioonkaebuse ja taotluse esitaja: ML
      
         Vastustaja apellatsioonimenetluses: OÜ Aktiva Finants
      
         Eelotsuse küsimused
      
      
                  1.
               
               
                  Kas liikmesriigis kehtivas edasikaebesüsteemis ette nähtud kord apellatsioonkaebustele menetlusloa andmiseks on kooskõlas määruse nr 44/2001 (1) artikli 43 lõikes 1 mõlemale poolele tagatud tõhusa edasikaebuse esitamise võimalusega, kui edasikaebus esitatakse esimese astme kohtu otsuse peale, mis puudutab kohtuotsuse tunnustamist ja täitmist määruse nr 44/2001 alusel?
               
            
                  2.
               
               
                  Kas apellatsioonkaebustele menetlusloa andmise kord täidab võistleva kohtumenetluse tingimusi määruse nr 44/2001 artikli 43 lõike 3 tähenduses, kui enne edasikaebusele menetlusloa andmise kohta otsuse tegemist ei kuulata vastustajat esitatud apellatsioonkaebuse suhtes ära? Kas nimetatud tingimused on täidetud, kui vastustaja kuulatakse enne otsuse tegemist apellatsioonkaebusele menetlusloa andmise kohta ära?
               
            
                  3.
               
               
                  Kas tõlgendamisel on oluline asjaolu, et isikuks, kes edasikaebuse esitab, ei või olla mitte ainult pool, kes on täitmist taotlenud ja kelle taotlus on rahuldamata jäetud, vaid ka pool, kelle suhtes on täitmist taotletud, juhul kui kõnealune taotlus on rahuldatud?
               
            
         (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42).